钦定古今图书集成/明伦汇编/闺媛典/第113卷 > 皇清十九 > 林兆机女
## 钦定古今图书集成/明伦汇编/闺媛典/第113卷 > 皇清十九 > 林兆机女

按《福清县志》：诸生林兆机女，许聘陈岁可。可苦读抱痾，女闻，辍食累日，以香燃臂，吁天求代，晨昏为常。及可没，女大恸，欲奔丧，母未之许。女曰：“儿心已死三月矣。” 母知计决，命舆具缟素，往就丧次，抚棺三呼，询陈郎寝室，入曰：“吾得死所矣。” 出缳于袖，自经死，年二十有二。